Voortplanting, Om enkele aragnide te bestudeer, By OpenStax (Page 2/2) | Jobilize
1.8 Om enkele aragnide te bestudeer (Page 2/2)
Klein spinnekoppe lyk soos volwassenes.
Soos die insekte is spinnekoppe, skerpioene en bosluise baie goed by hul omgewing aangepas. Hulle kan uiters droë toestande oorleef. Hulle voed op ander diere wat ook jagters is (egter nie die bosluis nie, wat ‘n parasiet is) en speel dus ‘n belangrike rol in die handhawing van ‘n balans in die ekosisteem. Spinnekoppe moet dus liefs nie doodgemaak word nie. Dieselfde geld vir skerpioene, maar oppas vir dié met dik sterte – hulle is giftig vir die mens.
Bestudeer die volgende paragraaf en beantwoord die vrae wat volg:
Die eienaar van ‘n tuin spuit gif op die plante in sy tuin om van ruspers ontslae te raak. Die tuinier is ongelukkig hieroor en besluit om te kyk hoe die gif ander diere in die tuin affekteer. Hy tel onder andere elke dag hoeveel spinnekoppe en vlieë hy in die tuin kan kry. Hy wil nie vir ons sê watter dier Dier X in die tabel is nie. Hy teken die getalle aan.
Getal diere wat op die aangeduide datums in ‘n tydperk van een uur in die tuin gevind word.
2 Januarie 9 Januarie 16 Januarie 23 Januarie
Spinnekoppe 20 10 7 2
Vlieë 2 12 24 38
Dier X 5 4 2 0
1. Verduidelik wat vanaf 2 Januarie tot 23 Januarie in die tuin gebeur deur na die syfers te verwys.
2. Watter dier sou Dier X moontlik kan wees? Verduidelik hoekom jy so dink.
3. Wat behoort die eienaar hieruit te leer?
Assesseringstandaard 2.3: Dit is duidelik wanneer die leerder inligting interpreteer: interpreteer inligting deur kernidees in die teks te identifiseer, patrone in aangetekende data te vind en gevolgtrekkings te maak uit inligting in verskeie vorme (bv. prente, diagramme en geskrewe teks);
Assesseringstandaard 2.4: Dit is duidelik wanneer die leerder kennis toepas in ‘n variasie van ‘n bekende situasie: pas konseptuele kennis toe deur ‘n begrip wat onderrig is met ‘n variasie van ‘n soortgelyke situasie in verband te bring.